2018 के श्रीलंकाई साम्प्रदायिक दंगें
2018 के श्रीलंकाई साम्प्रदायिक दंगें एक प्रकार के साम्प्रदायिक दंगें हैं जो कि 26 फरवरी को श्रीलंका के अम्पारा से प्रारम्भ हुएं तथा फिर कैंडी जिले में 2 मार्च 2018 को प्रारम्भ हुए तथा 10 मार्च 2010 को खत्म हुए। सिंहली उग्रवादी भीड़ द्वारा मुस्लिम नागरिक, मस्जिदों तथा अन्य सम्पतियों को निशाना बनाया गया तथा इसी प्रकार मुस्लिम उग्रवादी भीड़ द्वारा सिंहली नागरिकों तथा बौद्ध मन्दिरों को निशाना बनाया गया। श्रीलंका सरकार ने स्थिति नियंत्रण में करने के लिये आपातकाल लागू किया तथा दंगों से प्रभावित इलाकों में पुलिस की मदद के लिये श्रीलंका सशत्र बल की तैनाती कर दी गयी। स्थिति 9 मार्च के बाद से नियंत्रण में आयी। इन दंगों में दो मौतें तथा 10 लोगों के घायल होने की खबर है। पुलिस के अनुसार पैतालीस घरों तथा दुकानों को नुकसान हुआ है, जबकि चार धार्मिक स्थलों पर हमले हुए हैं। पुलिस ने दंगा फ़ैलाने के आरोप में 81 लोगों को गिरफ्तार किया है। व्हाट्सएप, फेसबुक, ट्वीटर तथा इन्स्टाग्राम समेत सभी सोशल मिडिया माध्यम को सरकार ने दंगें रोकने के प्रयास के अन्तर्गत प्रतिबन्धित कर दिया। यह प्रतिबन्ध 72 घण्टों का था और 10 मार्च 2018 को यह खत्म हो गया। कैंडी में तीन दिन तक छापा मारने की कार्यवाही के दौरान पुलिस ने मुख्य आरोपी अमित जीवन वीरासिन्हे समेत 81 लोगों को गिरफ्तार किया। हालाँकि कैंडी में 9 मार्च तक फिर से कर्फ्यू लगा दिया गया था।